CELEX: 31985R1244
Language: el
Date: 1985-05-14 00:00:00
Title: Κανονισμός (ΕΟΚ) αριθ. 1244/85 της Επιτροπής της 14ης Μαΐου 1985 για την τροποποίηση του κανονισμού (ΕΟΚ) αριθ. 453/85 που τροποποιεί τον κανονισμό (ΕΟΚ) αριθ. 262/79 περί της πωλήσεως, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων τροφίμων, και τον κανονισμό (ΕΟΚ) αριθ. 1932/81

Avis juridique important

|

31985R1244

Κανονισμός (ΕΟΚ) αριθ. 1244/85 της Επιτροπής της 14ης Μαΐου 1985 για την τροποποίηση του κανονισμού (ΕΟΚ) αριθ. 453/85 που τροποποιεί τον κανονισμό (ΕΟΚ) αριθ. 262/79 περί της πωλήσεως, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων τροφίμων, και τον κανονισμό (ΕΟΚ) αριθ. 1932/81  

Επίσημη Εφημερίδα αριθ. L 129 της 15/05/1985 σ. 0012 - 0012 Ισπανική ειδική έκδοση: Κεφάλαιο 03 τόμος 34 σ. 0183  Πορτογαλική ειδική έκδοση : Κεφάλαιο 03 τόμος 34 σ. 0183 

***** ΚΑΝΟΝΙΣΜΟΣ (ΕΟΚ) αριθ. 1244/85 ΤΗΣ ΕΠΙΤΡΟΠΗΣ  της 14ης Μαΐου 1985  για την τροποποίηση του κανονισμού (ΕΟΚ) αριθ. 453/85 που τροποποιεί τον κανονισμό (ΕΟΚ) αριθ. 262/79 περί της πωλήσεως, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων τροφίμων, και τον κανονισμό (ΕΟΚ) αριθ. 1932/81  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 6 παράγραφος 7 και το άρθρο 12 παράγραφος 3,  Εκτιμώντας:  ότι το παράρτημα Ι του κανονισμού (ΕΟΚ) αριθ. 262/79 της Επιτροπής (3) αναφέρει τα προϊόντα που πρέπει να ενσωματωθούν στο συμπυκνωμένο βούτυρο το οποίο πρόκειται να μεταποιηθεί σε προϊόντα του τύπου Α και του τύπου Γ· ότι ο κανονισμός (ΕΟΚ) αριθ. 453/85 της Επιτροπής (4) τροποποιήθηκε το σημείο V του εν λόγω παραρτήματος· ότι η ένδειξη σχετικά με την ελάχιστη κατά βάρος περιεκτικότητα του γάλακτος, που υποβλήθηκε σε αποξήρανση με τη μέθοδο «spray», σε λιπαρές ουσίες, δεν επαναλήφθηκε λόγω παράλειψης· ότι, συνεπώς, είναι σκόπιμο να επανορθωθεί το λάθος αυτό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 453/85, στο άρθρο 1 παράγραφος 6 τελευταίο εδάφιο, η δεύτερη φράση διατυπώνεται ως εξής:  «Το γαλάκτωμα αυτό υποβάλλεται στη συνέχεια σε αποξήρανση με τη μέθοδο «spray» ή με μια άλλη μέθοδο ισοδύναμου αποτελέσματος προκειμένου να ληφθεί σκόνη της οποίας η ελάχιστη κατά βάρος περιεκτικότητα σε λιπαρή ουσία που προέρχεται από το γάλα είναι 75 %, η μέγιστη κατά βάρος περιεκτικότητα σε ύδωρ είναι 2 %, και της οποίας η φυσική δομή καθιστά αδύνατο το διαχωρισμό της λιπαράς φάσεως υπό επίδραση θερμότητας μέχρι θερμοκρασίας τουλάχιστον 80° C, και».  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων  Εφαρμόζεται από τις 23 Φεβρουαρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Μαΐου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 150 της 6. 6. 1984, σ. 6.  (3) ΕΕ αριθ. L 41 της 16. 2. 1979, σ. 1.  (4) ΕΕ αριθ. L 52 της 22. 2. 1985, σ. 40.